Шанхай_Мастэрс_2011_(снукер)
Пяты дзень (9 верасня)
9 верасня на Шанхай Мастэрс 2011 праходзілі чвэрцьфінальныя матчы спаборніцтва: два падчас дзённай сесіі і два падчас вячэрняй. Такім чынам, колькасць сталоў на арэне была скарочана з чатырох да двух. Шон Мёрфі, які дайшоў да паўфінальнай стадыі Шанхай Мастэрс у 2009 годзе, дзе саступіў Ляну Вэньбо, гуляў супраць свайго суайчынніка Марка Сэлбі, які займаў другі радок у сусветным рэйтынгу. Да гэтага Шон 9 разоў перамагаў свайго апанента, а Сэлбі — 7, аднак сярод апошніх пяці сустрэч снукерыст з Лестэра атрымаў 4 перамогі і адзін матч скончыў унічыю. На рэйтынгавым узроўні Мёрфі выйграў 3 матчы, уключаючы апошні паядынак у паўфінале адкрытага чэмпіянату Кітая 2008 года, дзе ён перайграў Марка з лікам 6:3, а яго праціўнік толькі аднойчы быў мацней на рэйтынгавых турнірах, перайграўшы Шона ў паўфінале чэмпіянату свету 2007 года ў вырашальным фрэйме — 17:16. 28-гадовы Марк Сэлбі дамінаваў у пазіцыйнай барацьбе ў стартавым фрэйме, пасля чаго Мёрфі пакінуў за сабой другую партыю з брэйкам у 70 ачкоў і выйграў трэці фрэйм на каляровых шарах. 29-гадовы Шон Мёрфі аформіў серыю ў 85 балаў у чацвёртай партыі, зрабіўшы лік 3:1 на сваю карысць, а яго апанент, які тройчы, у 2007, 2008 і 2010 гадах, даходзіў да паўфіналаў на шанхайскім турніры, скараціў адставанне, узяўшы пяты фрэйм з брэйкам у 70 ачкоў. Чэмпіён свету 2005 года пакінуў за сабой яшчэ адзін фрэйм з серыяй у 85 балаў, а Марк Сэлбі зрабіў лік 3:4, выйграўшы сёмую партыю з пераможнай серыяй у 53 балы. Пры ліку 27:53 і адным чырвоным на стале ў восьмым фрэйме Шон, які здзейсніў два ўражальныя камбэкі ў першых матчах спаборніцтва, забіў чырвоны, але пры спробе зрабіць выхад на жоўты пасля сіняга забіў белы шар і аддаў пазіцыю для перамогі свайму апаненту, які зраўняў лік — 4:4. У пачатку вырашальнай партыі Мёрфі няўдала выйшаў з снукера і пакінуў Марку пазіцыю для атакі, якой той скарыстаўся і выканаў соценную серыю ў 117 балаў, скончыўшы паядынак перамогай і ў чацвёрты раз выйшаўшы ў паўфінал Шанхай Мастэрс. У гэты ж час за суседнім сталом гулялі 26-ы сеяны турніру Марк Кінг і 39-ы нумар рэйтынгу Энтані Хэмілтан. Да гэтага снукерысты 6 разоў гулялі паміж сабой, і ў пяці выпадках мацней быў Кінг, уключаючы апошні паядынак у 1/16 фіналу чэмпіянату Вялікабрытаніі 2009 года, дзе Марк атрымаў перамогу з лікам 9:2. Адзіная перамога Энтані адбылася ў 1/16 фіналу адкрытага чэмпіянату Кітая 2002, дзе ён перайграў праціўніка з лікам 5:3. 40-гадовы Хэмілтан аступаў у першым фрэйме з лікам 34:36, але здзейсніў два выніковыя падыходы ў 16 і 18 балаў і адкрыў лік у паядынку, а яго апанент, які дайшоў да чвэрцьфіналу леташняга розыгрышу турніру, дзе саступіў Марку Сэлбі з лікам 1:5, дамінаваў у другой партыі і зраўняў лік — 1:1. Хэмілтан зрабіў серыю ў 47 ачкоў у пачатку трэцяга фрэйма, а пазней давёў яго да перамогі, зноў выйшаўшы наперад, але Марк Кінг, які два разы даходзіў да фіналаў рэйтынгавых турніраў, узяў дзве наступныя партыі з брэйкамі ў 75 і 61 бал. 57-хвілінны шосты фрэйм таксама застаўся за Кінгам, які выйграў пазіцыйную дуэль за апошні руды шар, забіўшы яго ў дальні кут, а пры ліку 23:39 у сёмай партыі ён здзейсніў пераможны падыход у 47 балаў і скончыў матч перамогай з лікам 5:2, упершыню выйшаўшы ў рэйтынгавы паўфінал пасля адкрытага чэмпіянату Уэльса 2005 года       і ўпершыню выйшаўшы ў паўфінальную стадыю шанхайскага спаборніцтва на Марка Сэлбі.